open-index/open-wikipedia-markdown huggingface dataset:
தங்கச் சம்பா (நெல்)

**தங்கச் சம்பா** (*Thanga samba*) சம்பா பட்டத்துக்கு (தமிழகத்தில் ஆகத்து மாதம் முதல் செப்டம்பர் வரை, சம்பா பட்டம்) ஏற்ற பாரம்பரிய நெல் வகையான இது, நூற்றி முப்பது நாட்களிலிருந்து, நூற்றி முப்பந்தைந்து நாட்களில் அறுவடைக்கு வரக்கூடியது. ஆடிப்பட்டத்தில்  சாகுபடி செய்ய ஏற்ற இரகமான தங்கச் சம்பா, ஐந்தடி வரை வளரும் மோட்டா (தடித்த) இரகமாகும். மத்திய காலப் பயிராக கருதப்படும் இப்பயிர், இயற்கைச் சீற்றங்களையும் தாங்கி வளரக்கூடியதாகும்.

## மரபும் மருந்தும்
தங்கச் சம்பா நெல்லைத் தூற்றும்போது, தங்கம் போல் மிளிரும் தன்மை காணப்படுவதால், இந்த நெல் இரகத்துக்கு `‘தங்கச் சம்பா’ என பெயர் வந்திருக்குமோ? எனக் கூறப்படுகிறது. சிவப்பு நிற நெல், மற்றும் சிவப்பு நிற அரிசியுடன் கூடிய இது, நோய் எதிர்ப்பு சக்தி மற்றும் மருத்துவ குணம் கொண்ட நெல் வகையாகும்.

## மகசூல்
பாரம்பரிய நெல் இரகங்களில் தங்கச் சம்பா நெல் அரிசியை, உணவு, மற்றும் பலகாரங்களுக்கு பயன்படுத்தி வந்தால், உடல் ஆரோக்கியத்துடனும், முகம் பொலிவுடனும், இருப்பதுடன், நோய் எதிர்ப்பு சக்தியையும் கொடுக்கக்கூடியது. தமிழகத்தில் பரவலாக இந்த நெல் சாகுபடி செய்யப்பட்டு, ஒரு ஏக்கருக்கு குறைந்தபட்சம் இருபது மூட்டை முதல், அதிகபட்சம் ஏக்கருக்கு முப்பது மூட்டைவரை மகசூல்  ஈட்டப்படுகிறது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* சம்பா (அரிசி)
* சம்பா மாவட்டம்

## வெளி இணைப்பு
* பாரம்பரிய நெல் இரகங்கள்-தங்கச் சம்பா-பக்கம் 6.
* தங்கச் சம்பா நெல் படிமம்.
* தங்கச் சம்பா அரிசி படிமம்.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மெத்தில் மெத்தேன்சல்போனேட்டு

**மெத்தில் மெத்தேன்சல்போனேட்டு** *(Methyl methanesulfonate)* என்பது C2H6O3S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒர் ஆல்க்கைலேற்றும் முகவராகவும், புற்றுநோயூக்கியாகவும் இச்சேர்மம் செயல்படுகிறது. இனப்பெருக்க மண்டலத்தில் ஒரு நச்சூட்டியாகவும், தோல் மற்றும் புலன்களில்  நச்சுத்தன்மையை அளிக்கும் ஒரு வேதிப்பொருளாகவும் இருக்கலாமென்று சந்தேகிக்கப்படுகிறது. புற்று நோய் சிகிச்சையில் இச்சேர்மம் பயன்படுத்தப்படுகிறது.

## டி.என்.ஏ உடன் வினைகள்

டி.என்.ஏ விலுள்ள என்7-டியாக்சிகுவானோசின் மற்றும் என்3-டியாக்சியடினோசின்களில் பெரும்பாலும் மெத்தில் மெத்தேன்சல்போனேட்டு மெத்திலேற்றம் செய்கிறது. மிகவும் குறைந்த அளவிற்கு டிஎன்ஏ தளங்களிலுள்ள மற்ற ஆக்சிஜன் மற்றும் நைட்ரசன்  அணுக்களையும், பாசுபேட்டுடையெசுத்தர் இணைப்புகளிலும் இது மெத்திலேற்றுகிறது. 
அமைப்பொத்த மறுசேர்க்கை-குறைபாடுள்ள செல்களை மெத்தில் மெத்தேன்சல்போனேட்டின் செயல்பாடுகள் பாதிக்குமென்பதால், டி,என்.ஏவில் உள்ள குரோமோசோம்களில் இரட்டைப் புரியிடை இடைவெளிகளை ஏற்படுத்தியதென நம்பப்பட்டது. 
எனினும், அமைப்பொத்த மறுசேர்க்கை குறைபாட்டு சேதமடைந்த செல்களின் மறுபதிப்பு பிரிவுகளை  சீரமைப்பது சிரமமென்றும், மெத்தில் மெத்தேன்சல்போனேட்டு இம்மறுபதிப்பு விரிவுகளை இடையில் நிறுத்திவிடுகிறதென்றும் தற்பொழுது நம்பப்படுகிறது. 

## மேற்கோள்கள்

பகுப்பு:மெத்தில் எசுத்தர்கள்
பகுப்பு:மெத்திலேற்றும் முகவர்கள்
தேங்காய்ப்பூ சம்பா (நெல்)

**தேங்காய்ப்பூ சம்பா** பாரம்பரிய நெல் இரகங்களிலேயே மிகவும் வித்தியாசமான நெல் இரகமான இது,மேற்கு வங்க மாநிலத்தில் இந்தியாவுக்கும் வங்க தேசத்துக்கும் இடையேயான இந்திய எல்லையின் ஓரமாக இச்சா ஆறு பாயும் பகுதியில் தேங்காய்ப்பூ சம்பா என்ற இந்த பாரம்பரிய நெல் இரகம் பெருமளவில் உற்பத்தி செய்யப்படுகிறது. வங்க மொழியில் வேறுபெயரில் அழைக்கப்படும் இவ்வகை நெல், பொரி தயாரிப்புக்காகவே பயன்படுத்தப்படுகிறது.

## பொரி நெல்
மேற்கு வங்கத்தில் பிரபலமான இந்த நெல் இரகம், தமிழகத்திலும் சோதனை அடிப்படையில் சாகுபடி செய்யப்பட்டது. மணல், மணல் சார்ந்த பகுதிக்கும் கடலோரப் பகுதிக்கும் ஏற்ற இரகமாகவும் உள்ள இது, நான்கு அடி உயரம் வரை வளரக்கூடியது. கொஞ்சம் சாயும் தன்மையுடன் இருந்தாலும், அறுவடையில் பாதிப்பு இருக்காது என்றே கூறப்படுகிறது. தமிழகத்தில் பொரி பயன்பாடு அதிகம் அதிகளவில் இருப்பதால், அதற்கான புதுப்புது இரகங்களுக்கு ஆராய்ச்சி நிலையங் களையே நம்பியிருக்க வேண்டியுள்ளது. பாரம்பரிய நெல் இரகங்களில் பொரிக்கு ஏற்ற இரகமாக, தேங்காய்ப்பூ சம்பா இருக்கிறது.

## மோட்டா இரகம்
பொதுவாக நெல் மணிகள், இதழ் இதழாக இருக்கும். ஆனால், தேங்காய்ப்பூ சம்பா கொத்துக் கொத்தாக இருக்கிறது. தமிழகக் கடலோர மாவட்டங்களில் இந்த நெல்லை சாகுபடி செய்து, பொரி தயாரிப்புக்கும், உணவுக்கும் பயன்படுத்துகின்றனர். மஞ்சள் நிறத்தாலான இந்நெல், வெள்ளை அரிசியுடன் கூடிய  மோட்டா (தடித்த) இரகமாகும். நடவு செய்யவும், தெளிக்கவும் ஏற்ற இது, ஏக்கருக்கு இருபத்து ஐந்து கிலோ விதை போதுமானது. மேலும், ஒரு ஏக்கருக்கு இருபத்தி இரண்டு மூட்டைவரை மகசூல் கிடைக்கக்கூடியது.

## பருவகாலம்
மத்திய, மற்றும் நீண்டக்கால நெல் வகையைச்சார்ந்த தேங்காய்ப்பூ சம்பா, தமிழ்நாட்டின் அனைத்து மாவட்டங்களிலும், சம்பா பட்டம் எனப்படும் ஆகத்து, மற்றும் செப்டம்பர் மாதங்களில் சாகுபடி செய்ய ஏற்ற நெல் இரகமாகும்.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* தேங்காய்ப்பூ

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
திருக்குறையலூர் உக்ர நரசிம்மபெருமாள் கோயில்

**திருக்குறையலூர் உக்ர நரசிம்மபெருமாள் கோயில்** மயிலாடுதுறை மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் திருநகரியிலிருந்து பூம்புகார் செல்லும் சாலையில் மங்கைமடத்திற்கு முன்பாக அமைந்துள்ளது.

## இறைவன், இறைவி
உக்ரசிம்மப்பெருமாள் ஸ்ரீதேவி, பூதேவியுடன் கருவறையில் உள்ளார். இறைவன் வெள்ளிக்கவசம் அணிந்து சாளக்ராம மாலையுடன் கம்பீரமாக அமர்ந்த கோலத்தில் காணப்படுகின்றார்.   

## பிற சிறப்புகள்
பஞ்ச நரசிம்மத்தலங்களில் முதல் தலமாகும். திருமங்கை மன்னனும் அவரது தேவியான குமுதவல்லியும் இக்கோயிலில் உள்ளனர். திருமங்கையாழ்வார் அடியார்க்ளுக்கு அன்னதானம் செய்த சிறப்பினைப் பெற்ற தலமாகும். இக்கோயிலுக்கு அருகே திருநாங்கூரைச் சேர்ந்த 11 திவ்யதேசங்களும், மங்கைமடம் வீரநரசிம்மப்பெருமாள் கோயிலும் உள்ளன. 

## மேற்கோள்கள்

பகுப்பு:நரசிம்மர் கோயில்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
மெத்தில் லாக்டேட்டு

**மெத்தில் லாக்டேட்டு** *(Methyl lactate)* என்பது C4H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். லாக்டிக் அமிலத்தின் மெத்தில் எசுத்தராக இச்சேர்மம் அறியப்படுகிறது. லாக்டிக் அமிலமும் மெத்தனாலும் வினைபுரிவதால் இந்த ஒற்றைக்கார எசுத்தர் உருவாகிறது. லாக்டேட்டு எசுத்தர் தொகுதியைச் சேர்ந்த மெத்தில் லாக்டேட்டு பொதுவாக ஒரு கரைப்பானாகப் பயன்படுத்தப்படுகிறது. நச்சுத்தன்மையற்றதாகவும், உடனடியாகவும் அதிகமாகவும் மக்கி அழியும் சேர்மம் இதுவெனவும் கருதப்படுகிறது.
 
மெத்தில் லாக்டேட்டு ஒரு நிறமற்ற தெளிவான திரவமாகும். கரிம திரவங்களிலும் தண்ணிரிலும் முழுமையாக கலக்கிறது. எளிமையாக மக்கி அழியுமென்பதால் இதை சுற்றுச்சூழலுக்குப் பாதிப்பை அளிக்காத பசுமைக் கரைப்பான் என்கிறார்கள். நைட்ரோ செல்லுலோசு, செல்லுலோசு அசிட்டேட்டு, செல்லுலோசு அசிட்டோபியூட்டைரோட்டு, செல்லுலோசு அசிட்டாபிராபியோனேட்டு போன்றவற்றை கரைப்பதற்கு உரிய கரைப்பானாகவும் செயல்படுகிறது.
 
மெருகேற்றத்திற்குப் பயன்படுத்தப்படும் அரக்குச் சாயம் மற்றும் பசை போன்றவற்றை பெருமளவில் தயாரிப்பதற்கு மெத்தில் லாக்டேட்டு பயன்படுகிறது. இச்சேர்மம் இங்கு செறிவு தளர்த்தியாகவும் குறை மறைத்தல் மற்றும் செம்மை காத்தல் போன்ற பணிகளைச் செய்கிறது  தண்ணீர் மற்றும் அமிலம் அல்லது காரம் முன்னிலையில் மெத்தில் லாக்டேட்டு நீராற்பகுப்பு அடைந்து லாக்டிக் அமிலமாகவும் மெத்தனாலாகவும் பிரிகிறது. 

## மேலும் காண்க
*எத்தில் லாக்டேட்டு
## மேற்கோள்கள்

பகுப்பு:மெத்தில் எசுத்தர்கள்
பகுப்பு:லாக்டேட்டுகள்
பகுப்பு:எசுத்தர் கரைப்பான்கள்
பகுப்பு:லாக்டேட்டு எசுத்தர்கள்
மங்கைமடம் வீர நரசிம்மப்பெருமாள் கோயில்

**மங்கைமடம் வீர நரசிம்மப்பெருமாள் கோயில்**  மயிலாடுதுறை மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் சீர்காழியிலிருந்து பூம்புகார் செல்லும் சாலையில் திருக்குறையலூருக்கு அடுத்தபடியாக திருவெண்காட்டிற்கு முன் உள்ளது. 

## இறைவன், இறைவி
கிருத யுகத்தில் கர்தபப்ரஜாபதி என்னும் அந்தணராகவும் திரேதா யுகத்தில் உபரிசிரவசு என்னும் சத்திரிய மன்னனாகவும், துவாபர யுகத்தில் வைரமோகன் என்னும் வைசியனாகவும் பிறந்து இங்கு உள்ள பெருமாளை வழிபட்டதால் இங்குள்ள மூலவர் வைரநரசிம்மன் என்றழைக்கப்படுகிறார். 
  

## பிற சிறப்புகள்
திருவாலி-திருநகரி திவ்யதேசங்களுக்கு முற்பட்ட பெருமையுடைய இத்தலம், பஞ்ச நரசிம்மத்தலங்களில் இரண்டாவது தலமாகும். திருமங்கையாழ்வார் ஓராண்டில் 1008 வைணவர்களுக்கு சிறப்பு செய்து பெருமாளின் அருளைப் பெற்ற தலமாகும். 

## மேற்கோள்கள்

பகுப்பு:நரசிம்மர் கோயில்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்
மேலப்பாதி சுரகரேசுவரசுவாமி கோயில்

**மேலப்பாதி சுரகரேசுவரசுவாமி கோயில்** மயிலாடுதுறை மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் மயிலாடுதுறை-பூம்புகார் சாலையில் மயிலாடுதுறையிலிருந்து 8 கி.மீ. தொலைவில் உப்புநகர் என்னும் ஊரை அடுத்து அமைந்துள்ளது.

## அமைப்பு
இக்கோயில் முழுவதும் கற்றளியாக உள்ளது. மகாமண்டபத் தூண்களில் அழகான சிற்பங்கள் காணப்படுகின்றன. மூலவர் விமானம் துவிதளம் அமைப்பில் உள்ளது. நான்கு தலைகளைக் கொண்ட பிரம்ம சண்டிகேஸ்வரர் உள்ள கோயில்களில் இக்கோயிலும் ஒன்றாகும். திருமால் வழிபட்டதைக் குறிக்கும் வகையில் சங்கரநாராயணர் அமர்ந்த கோலத்தில் காணப்படுகிறார்.

## இறைவன், இறைவி
இக்கோயிலில் உள்ள மூலவர் சுரகேசுவரர், இறைவி சுந்தரநாயகி. கடும் சுரத்தைத் தீர்த்துவைக்கும் இறைவனாக சிவன் எழுந்தருளியுள்ளார். பல கோயில்களில் சுரகரேசுவரர் மூன்று கால்களோடும், மூன்று முகங்களோடும் காணப்படுவார். இங்கு லிங்கத்திருமேனியாக, மூலவராகக் காட்சியளிக்கிறார். ஒவ்வொரு வியாழக்கிழமையும் சிறப்பு வழிபாடு நடத்தப்படுகிறது.

## வரலாறு
தஞ்சாவூரை ஆண்ட சோழ மன்னன் பூம்புகார்-காவிரி ஒன்றுகூடும் இடத்தில் வழிபடச் சென்றபோது அவருக்கு கடுமையான சுரம் ஏற்பட்டதாகவும், அப்போது அருகிலிருந்த சிவனை வழிபட்டு துயர் நீங்கப்பெற்றதாகவும் தலபுராணம் வழியாக அறியமுடிகிறது.

## மேற்கோள்கள்

பகுப்பு:மயிலாடுதுறை மாவட்டத்திலுள்ள சிவன் கோயில்கள்
வோல்-சீக்ளர் புரோமினேற்றம்

**வோல்-சீக்ளர் புரோமினேற்றம்** *( Wohl–Ziegler Bromination)* என்பது  என்-புரோமோயிமைடையும், ஒரு தனியுறுப்பு தொடக்கியையும் உபயோகித்து அல்லைலிக் அல்லது பென்சைலிக் புரோமினேற்றம் செய்யும் ஒரு கரிம வேதியியல் வேதி வினையாகும் .

:

கார்பன் டெட்ரா குளோரைடு கரைப்பானில் உள்ள என்-புரோமோசக்சினிமைடைப் பயன்படுத்தினால் உற்பத்தியாகும் பொருள் அதிக அளவில் பெறப்படுகிறது. இதற்கான பல மதிப்புரைகள் வெளியிடப்பட்டன . 
விகிதவியல் அளவிலான என்-புரோமோசக்சினிமைடு கரைசலுடன் கலந்துள்ள கார்பன் டெட்ரா குளோரைடு கரைசல் வினைவேதிமத்தில், சிறிதளவு தொடக்கி சேர்க்கப்படுகிறது. பின்னர் வினைப் பொருள் கலவையானது நன்றாக கலக்கப்பட்டு கொதிநிலை அளவுக்கு சூடாக்கப்படுகிறது. கலவையின் தீவிரமான கொதித்தல் தோற்றம் வினையின் தொடக்க நிலையை சுட்டிக்காட்டுவதாகக் கொள்ளலாம். சில சமயங்களில் வெப்பத்திற்கு ஆதாரமான மூலத்தை நீக்கவேண்டிய நிலையும் ஏற்படலாம். கரைப்பானைவிட அடர்த்தி மிகுந்த என்-புரோமோசக்சினிமைடு முழுவதும் சக்சினிமைடாக (வினை கலவையின் மேலே மிதக்கும்) மாற்றப்பட்டவுடன் வினை முடிவடைந்ததாகக் கருதப்படும்.
 
## மேற்கோள்கள்

பகுப்பு:பதிலீட்டு வினைகள்
பகுப்பு:பெயர் வினைகள்
பகுப்பு:ஆலசனேற்ற வினைகள்
காஸ்கி மாவட்டம்

**காஸ்கி மாவட்டம்**, (Kaski District) ( ,  நேபாளத்தின்  கண்டகி மாநிலத்தில் அமைந்துள்ளது. இதன் நிர்வாகத் தலைமையிடம் பொக்காரா நகரம் ஆகும்.     

காஸ்கி மாவட்டம் 2,017 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 4,92,098 ஆக உள்ளது. இம்மாவட்டம் இமயமலையில் 450 மீட்டர் உயரம் முதல்  8,091 மீட்டர் உயரம் வரை பரவியுள்ளது.

காஸ்கி மாவட்டம் முப்பத்தி இரண்டு கிராம வளர்ச்சி மன்றங்களையும், இரண்டு நகராட்சிகளையும், நான்கு நாடாளுமன்ற தொகுதிகளையும் கொண்டுள்ளது.

இம்மாவட்டம் அண்ணபூர்ணா மலைத் தொடர்களின் ஒரு பகுதியாக உள்ளது. மேலும் இம்மாவட்டத்தில் ஏழாயிரம் மீட்டர்களுக்கும் மேல் உயரமுள்ள கொடுமுடிகள் கொண்ட மச்சபூச்சர மலை உள்ளிட்ட 11 மலைகள் உள்ளது. 
மலையேற்ற வீரர்களின் சிறந்த பயிற்சி களமாக இம்மாவட்டம் திகழ்கிறது.

இம்மாவட்டத்தில் சேட்டி கண்டகி ஆறு, மோதி மற்றும் மடி ஆறுகள் பாய்கிறது. மாவட்டத் தலைநகரான பொக்காரா நகரம் சிறந்த சுற்றுலாத் தலம் ஆகும்.

## வரலாறு
காஸ்கி பகுதியை 1200 முதல் நேவாரிகளான மல்லர் வம்சத்தினர் ஆண்டனர். 1768ல் ஷா வம்ச மன்னர் பிரிதிவி நாராயணன் ஷா காஸ்கியைக் கைப்பற்றி நேபாள இராச்சியத்துடன் இணைத்துக் கொண்டார். பின்னர் காஸ்கி மற்றும் லம்சூங் பகுதிகளுக்கு நேபாள மன்னர்களின் பரம்பரை பிரதம அமைச்சர்களாக இருந்த ராண வம்சத்தை நிறுவிய ஜங் பகதூர் ராணாவும், அவரது ராணா வம்ச பிரதம அமைச்சர்களும்  1951 முடிய ஆண்டனர்.

## நிர்வாகம்

 
காஸ்கி மாவட்டத்தின் அனைத்து வளர்ச்சிப் பணிகளை நிர்வகிப்பதற்கு மாவட்ட வளர்ச்சி மன்றம், மாவட்டத் தலைநகரான பொக்காராவில் இயங்குகிறது. இம்மாவட்டத்தில் பொக்காரா-லெக்நாத் மாநகராட்சியும், ஒரு நகர்புற  நகராட்சியும், 53 கிராமிய நகராட்சி மன்றங்களும் உள்ளது.

## பண்பாடு
குரூங் மக்கள், சேத்திரிகள் , நேவார் மக்கள், தக்களி மக்கள், குமால் மக்கள் போன்ற  பல்வேறு இனக் குழுக்கள் வாழும் காஸ்கி மாவட்டத்தில், பல்வேறு மொழி பேசும் மக்கள் இந்து மற்றும் பௌத்த சமயங்கள் பின்பற்றினாலும், சாதி அடிப்படையில் மக்களின் உணவு, உடைகள், நடனங்கள், இருப்பிடங்கள், பழக்க வழக்கங்கள், பண்பாடுகள் மாறியுள்ளது. 2011-ஆம் ஆண்டில் எடுக்கப்பட்ட மக்கள் தொகை கணக்கெடுப்பின் படி, காஸ்கி மாவட்டத்தில் எண்பத்தி நான்கு சாதிகளும், நாற்பத்தி நான்கு மொழிகளும், பதினொன்று சமயங்களும் பயிலப்படுவதாக  அறியப்பட்டுள்ளது.
  
இம்மக்களின் அன்றாட முக்கிய உணவு பருப்புச் சாதம் ஆகும்.

## புவியியல் மற்றும் தட்ப வெப்பம்

## இதனையும் காண்க
* பொக்காரா பள்ளத்தாக்கு
* பொக்காரா சாந்தி தூபி
* பொக்காரா
* லெக்நாத்
* மச்சபூச்சர மலை
* நேபாளத்தின் மாவட்டங்கள்
* நேபாள மாநிலங்கள் 


Ghorepani-Tadapani-68-Rhododendron-2013-gje.jpg
Ghandruk-342-Annapurna Sued-2013-gje.jpg
Ghandruk-130-Kinder-2013-gje.jpg
Ghandruk-Jhinudanda-30-Getreideterrassen-2013-gje.jpg
Jhinudanda-Landruk-42-Himal Pani-2013-gje.jpg
Landruk-58-Dhampus-Karawane-2013-gje.jpg
Landruk-Dhampus-38-Dorf-2013-gje.jpg
Dhampus-Phedi-36-Gehoeft-2013-gje.jpg


## மேற்கோள்கள்

* RoyalArk-Nepal history

## வெளி இணைப்புகள்

* www.ddckaski.gov.np/ காஸ்கி மாவட்ட இணையதளம்
*  www.facebook.com/ddckaski

 
  பகுப்பு:கண்டகி பிரதேசம்
கிச்சலி சம்பா (நெல்)

**ஆத்தூர் கிச்சலி சம்பா** அல்லது  **ஆத்தூர் கிச்சடி சம்பா** (*Attur Kichedi samba*) தற்பொழுது **[[ஜி இ பி - 24 (நெல்)|சி இ பி - 24]]** (*GEB 24*) தமிழகத்தில் பெரும்பாலான மக்கள் விரும்பி சாப்பிடுகிற இரகமாக உள்ள இது, சம்பா பருவத்தில் (ஆகத்து (தமிழ் ஆடி மாதத்தில்) பயிரிடப்படும் பாரம்பரிய நெல் இரகமாகும். நூற்று முப்பத்து ஐந்து நாளில் அறுவடைக்கு வரக்கூடிய இவ்வகை நெற்பயிர்கள், நாலரை அடி வரை வளரும் தன்மை கொண்டது. சன்ன இரகமாக உள்ள இதன் அரிசி,  வெண்ணிறமாகக் காணப்படுகிறது.

## மெலிந்த இரகம்
பொதுவாக, பலனளிக்காத வெள்ளை, மற்றும் மெலிந்த (சன்ன) இரக அரிசியை விரும்பி சாப்பிட நாம் பழகிவிட்டதாக கூறப்படுகிறது. ஆரோக்கியத்துக்கு சத்து மிகுந்த தடித்த (மோட்டா) இரக அரிசியைத் தவிர்த்து, மெருகேற்றல் செய்யப்பட்ட, எந்தச் சத்துமில்லாத உணவு வகைகளை நாம் உட்கொண்டு வருவதாக கருதப்படுகிறது. ஆனால் வெள்ளை அரிசியாகவும், சன்ன இரகமாகவும் சாப்பிடச் சுவையாகவும் தமிழகத்தில் பெரும்பாலான மக்கள் விரும்பி சாப்பிடுகிற இரகமாகவும் இந்த கிச்சலி சம்பா உள்ளது.

## குறிஞ்சிக்கு ஏற்றது
மஞ்சள் நிற நெல் மற்றும் வெள்ளை அரிசியுடைய இந்த நெல் இரகம், மலையும், மலையைச் சார்ந்த குறிஞ்சி நிலப் பகுதியில் பயிரிடப்படுகிறது. நாலரை அடி (4.½ ft) வரை வளரும் தன்மை கொண்ட இது, நூற்று முப்பத்து ஐந்து நாட்களில் அறுவடைக்கு வரக்கூடியது. மழை வெள்ளத்திலும் ஓரளவு தாக்குப்பிடித்து, சாயும் தன்மை கொண்டதாக இருப்பினும் அறுவடைக்கும், நெல்லுக்கும் எவ்வொரு பாதிப்பையும் ஏற்படுத்தாது.

## பலனும், பயன்பாடும்
கிச்சலி சம்பா அரிசியைத் தொடர்ந்து பயன்படுத்துவதன் மூலம் நம் உடலில் நோய் எதிர்ப்பு சக்தி அதிகரிப்பதாகவும். மேலும், இதன் சோற்றை சாப்பிட்டால் தேகச் செழுமையும், உடல் பலமும் உண்டாகும். இதன் வைக்கோலைச் சாப்பிடும் கால்நடைகளின் நோய் எதிர்ப்புத் திறனும் அதிகரித்து பால் சுரக்கும் தன்மையும் கூடுவதாக கூறப்படுகிறது. அதுமட்டுமின்றி, அனைத்து வகையான பலகாரங்கள் செய்வதற்கு ஏற்ற அரிசி இரகமாக உள்ள இது, சமீபகாலமாகத் தனியார் மருத்துவமனைகளில் நோயாளிகளுக்கு உணவளிக்க, இந்தக் கிச்சலி சம்பா அரிசியைப் பயன்படுத்துவதாக கருதப்படுகிறது.

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
* சம்பா (அரிசி)
* சம்பா மாவட்டம் (*தொடர்பற்றக் கட்டுரை*)

## வெளி இணைப்புகள்
* கிச்சலி சம்பா நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
அர்காகாஞ்சி மாவட்டம்

**அர்காகாஞ்சி மாவட்டம்** (Arghakhanchi)  () மத்திய நேபாள நாட்டின் லும்பினி மாநிலத்தில் உள்ளது.  இம்மாவட்டத்தின் நிர்வாகத் தலைமையிடம் *சந்திகர்க்கா*  நகரம் ஆகும்.

அர்காகாஞ்சி மாவட்டத்தின்  பரப்பளவு 1,193 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 197632 ஆக உள்ளது. இம்மாவட்டத்தில் நேபாள மொழி அதிகம் பேசப்படுகிறது.

## இதனையும் காண்க
* நேபாளத்தின் மாவட்டங்கள்
*நேபாள மாநிலங்கள்

## மேற்கோள்கள்

## வெளி இணைப்புகள்

* 
* Arghakhanchi.com news portal

லும்பினி மாநிலம்  

பகுப்பு:நேபாளத்தின் மாவட்டங்கள்
அச்சாம் மாவட்டம்

**அச்சாம் மாவட்டம்** (Achham District) ()நேபாளத்தின்  தூரமேற்கு மாநிலத்தில் அமைந்த மாவட்டமாகும். இந்த மாவட்டத்தின் நிர்வாகத் தலைமையிடம் நகரம் *மங்கள்சென்*  ஆகும்.

அச்சாம் மாவட்டத்தின் பரப்பளவு 1692 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி இதன் மொத்த மக்கள் தொகை 2,57,477 ஆகும். 

## புவியியல் மற்றும் தட்ப வெப்பம்

இம்மாவட்டத்தில் அறுபத்தி மூன்று கிராம வளர்ச்சிக் குழுக்கள் அமைந்துள்ளது.

## இதனையும் காண்க
* நேபாளத்தின் மாவட்டங்கள்
*நேபாள மாநிலங்கள்

## மேற்கோள்கள்

## வெளி இணைப்புகள்
* அச்சாம் மாவட்டத்தின் இணையதளம்

பகுப்பு:நேபாளத்தின் மாவட்டங்கள்
பகுப்பு:தூரமேற்கு பிரதேசம்
ஜாப்பா மாவட்டம்

**ஜாப்பா மாவட்டம்** (Jhapa District) () நேபாள நாட்டின் கோசி மாநிலத்தில் தராய் சமவெளியில் அமைந்துள்ளது. இம்மாவட்டத் தலைமையிட நகரம் *[[பத்திரப்பூர்]]*  ஆகும். இதன் மற்ற நகரங்கள் மேச்சிநகர் மற்றும் வீர்தாமோத் ஆகும். 

இதன் பரப்பளவு 1606 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, ஜாபா மாவட்ட  மக்கள் தொகை  8,12,650 ஆகும்.  
இம்மாவட்டத்தில் பேசப்படும் மொழிகள் நேபாள மொழி, *லிம்பு மொழி*  மற்றும் *ராஜ்பன்சி*  மொழிகளாகும்.
இம்மாவட்டம் கடல் மட்டத்திலிருந்து அதிக பட்சம் 506 மீட்டர் உயரத்தில் அமைந்துள்ளது.

## இதனையும் காண்க
* கோசி மாநிலம்
* நேபாளத்தின் மாவட்டங்கள்
## மேற்கோள்கள்

## வெளி இணைப்புகள்
*ஜாப்பா மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
சங்குவாசபா மாவட்டம்

**சங்குவாசபா மாவட்டம்** (Sankhuwasabha District) (    ) நேபாள நாட்டின் தூரக்கிழக்கில் அமைந்த கோசி மாநிலத்தில் அமைந்த 14 மாவட்டங்களில் ஒன்றாகும். இம்மாவட்டம் நேபாளத்தின் கிழக்கு பிராந்தியத்தில் கோசி மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் *காத்பாரி*   நகரம் ஆகும். 

இதன் பரப்பளவு  3,480 சதுர கிலோ மீட்டர் ஆகும். 2011-ஆம் ஆண்டு மக்கள் தொகை கணக்கெடுப்பின் படி, இதன் மக்கள் தொகை 1,58,742 ஆகும். இம்மாவட்டத்தில் செயின்புர் மற்றும் மடி எனும் இரண்டு நகராட்சிகள் உள்ளது.

இதன் எல்லைப்புற மாவட்டங்களாக போஜ்பூர் மாவட்டம், தேஹ்ரதும் மாவட்டம், தாப்லேஜுங் மாவட்டம்,  சோலுகும்பு மாவட்டம்  மற்றும் வடக்கே சீனாவின் தன்னாட்சிப் பகுதியான திபெத்தின் டிங்கிரி நகரம் அமைந்துள்ளது.
 
உள்ளூர் பழங்குடிகளான குமால், யக்கா, குலூங், ராய், குரூங், லிம்பு, நேவா மக்கள் இம்மாவட்டத்தில் வாழ்கின்றனர். இம்மாவட்டத்தில் ஏலக்காய் விளைச்சல் நன்கு உள்ளது. அருண் ஆறு இம்மாவட்டத்தின் குறுக்கே  பாய்கிறது.

## கிராம வளர்ச்சி சபைகள்

இம்மாவட்டத்தில் 35 கிராம வளர்ச்சிக் குழுக்கள் செயல்படுகிறது.

## புவியியல் மற்றும் தட்ப வெப்பம்

## இதனையும் காண்க
*கோசி மாநிலம்
* நேபாள மாநிலங்கள்

## மேற்கோள்கள்

## வெளி இணைப்புகள்
*

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
வி. கே. எசு. சிவக்குமார்

**வி. கே. எசு. சிவக்குமார்** புதுச்சேரி ஒன்றியப்பகுதியை சேர்ந்த அரசியல்வாதி. 1980 முதல் திருமலை ராயன் பட்டிண சட்டமன்ற உறுப்பினராக இருந்தவர். புதுச்சேரி மாநிலத்தில் விவசாயத் துறை அமைச்சராகப்  பணியாற்றியுள்ளார். 1996-2000 வரை சபாநாயகராகப்  பணியாற்றியுள்ளார். மூன்று முறை திமுக சார்பாகவும் ஒரு முறை கட்சி சார்பற்றவராகவும் சட்டமன்ற உறுப்பினராகத்  தேர்வானார். 2011ஆம் ஆண்டு திமுக கலக வேட்பாளராகப்  போட்டியிட்டு வென்றார். ஏப்பிரல் 2016 இல் அதிமுகவில் இணைந்தார். 2016ஆம் ஆண்டு நிரவி பட்டினத்தில் (திருமலை ராயன் பட்டினம்) அதிமுக சார்பாக போட்டியிட்டு தோல்வியடைந்தார்.

## மரணம்
2 சனவரி 2017 அன்று தன்னுடைய திருமண மண்டப கட்டுமானப்பணியை மேற்பார்வையிட சென்ற போது காரைக்காலில் அடையாளம் தெரியாத கும்பலால் வெட்டி கொல்லப்பட்டார். 

## மேற்கோள்கள்



பகுப்பு:புதுச்சேரி அமைச்சர்கள்
பகுப்பு:2017 இறப்புகள்
பகுப்பு:காரைக்கால் மாவட்ட நபர்கள்
பகுப்பு:புதுச்சேரி சட்டமன்ற உறுப்பினர்கள்
இலாம் மாவட்டம்

இலாம் மாவட்டம் (Ilam district) ()  நேபாள நாட்டின் கிழக்கு பிராந்தியத்தில், கோசி மாநிலத்தில்   இமயமலையின் 3,636 மீட்டர் உயரத்தில் அமைந்த மலைப்பாங்கான மாவட்டமாகும். இது நேபாளத்தின் 77 மாவட்டங்களில் ஒன்றாகும். இதன் நிர்வாகத் தலைமையிடம் இலாம் நகரம் ஆகும். இலாம் நகரம் காத்மாண்டிலிருந்து 600 கிலோ மீட்டர் தொலைவில் உள்ளது.  

## மக்கள் தொகையியல்
இலாம் மாவட்டத்தின் பரப்பளவு 1703 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி இம்மாவட்ட மக்கள் தொகை 2,90,254  ஆக உள்ளது. 

## வேளாண்மை

இம்மாவட்டத்தில் பயிரிடப்படும் இலாம் தேயிலை ஐரோப்பிய நாடுகளுக்கு ஏற்றுமதி ஆகிறது. ஏலக்காய், பால் பொருட்கள், இஞ்சி மற்றும் உருளைக் கிழங்கு அதிக அளவில் பயிரிடப்படுகிறது.

## புவியியல் மற்றும் தட்ப வெப்பம்

## கிராம வளர்ச்சிக் குழுக்கள் மற்றும் நகராட்சிகள்

இலாம் மாவட்டத்தில் ஐந்து நகராட்சிகளும், 45 கிராம வளர்ச்சிக் குழுக்களும் செயல்படுகிறது.

## இதனையும் காண்க
* கோசி மாநிலம்
*நேபாள மாநிலங்கள்

## மேற்கோள்கள்

## வெளி இணைப்புகள்
* www.ddcilam.gov.np இலாம் மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
தாப்லேஜங் மாவட்டம்

**தாப்லேஜங் மாவட்டம்** (Taplejung District) (  வட கிழக்கு நேபாளத்தின் கோசி மாநிலத்தில் இமயமலையில் அமைந்துள்ளது. இம்மாவட்டத்தின் நிர்வாகத் தலைமையிடம் **தாப்லேஜங்**  நகரம் ஆகும். 

தாப்லேஜங் மாவட்டத்தின் மொத்தப் பரப்பளவு 3646 சதுர கிலோ மீட்டராகும். 2011-ஆம் ஆண்டு மக்கள் தொகை கணக்கெடுப்பின் படி மொத்த மக்கள் தொகை 1,27,461 ஆகும்.  லிம்பு மொழி, நேபாளி மொழிகள் இங்கு பேசப்படுகிறது. இம்மாவட்டத்தின் வடக்கு பகுதிகள் திபெத் தன்னாட்சிப் பகுதியுடன் எல்லையாக கொண்டது.

## புவியியல் தட்ப வெப்பம்

தாப்லேஜுங் மாவட்டம் நேபாள மாநில எண் 1-இல் வட கிழக்கில் அமைந்துள்ளது. தமூர் ஆறு தாப்லேஜுங் மாவட்டத்தில் பாய்கிறது.  உலகின் உயரமான மலைகளில் ஒன்றான  கஞ்சஞ்சங்கா மலை இம்மாவட்டத்தில் அமைந்துள்ளது.
3794 மீட்டர் உயரத்தில் அமைந்த லிம்பு மக்களின் பதிபாரா தேவி கோயில்,  இந்து மற்றும் பௌத்தர்களின் புனித தலமாக உள்ளது.

## நகராட்சிகளும், கிராம வளர்ச்சி குழுக்களும்

 
தாப்லேஜுங் மாவட்டத்தில் 59 கிராம வளர்ச்சி குழுக்கள், கிராமப்புறங்களை நிர்வகிக்கிறது. தாப்லேஜுங் நகராட்சி மாவட்ட நிர்வாகத் தலைமையிடமாக உள்ளது.

## இதனையும் காண்க
* நேபாள மாநிலங்கள்
* நேபாளத்தின் மாவட்டங்கள்

## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
தேஹ்ரதும் மாவட்டம்

[thumb|[நேபாளம்|நேபாள நாட்டில் தேஹ்ரதும் மாவட்டத்தின் அமைவிடம்]]
**தேஹ்ரதும் மாவட்டம்** (Terhathum District) (), நேபாள நாட்டின் கிழக்குப் பகுதியில்,  [கோசி மாநிலத்தில் அமைந்துள்ள பதினான்கு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் ''மியாங்லுங்''  நகரம் ஆகும்.

தேஹ்ரதும் மாவட்டம் 679 சதுர மீட்டர் பரப்பளவு கொண்டது. 2001-ஆம் ஆண்டு மக்கள் தொகை கணக்கெடுப்பின் படி இம்மாவட்ட மக்கள் தொகை 1,13,111 ஆகும். இம்மாவட்டத்தில் லிம்பு மொழி மற்றும் [நேபாள மொழிகள் பேசப்படுகிறது.

## பெயர்க் காரணம்
*தேஹ்ரதும்* என்ற நேபாள மொழிச் சொல்லிற்கு, **தேஹ்ரா** என்பதற்கு *பதின்மூன்று*  என்றும், **தும்** என்பதற்கு *கோட்டை*  என்றும் பொருள். தேஹ்ரதும் என்பதற்கு பதின்மூன்று கோட்டைகள் என்று பொருள்படும்.

thumb|300px|கருப்பு ஏலக்காய்த் தோட்டம்
## புவியியல் மற்றும் தட்ப வெப்பம்

## கிராம வளர்ச்சிக் குழுக்கள் மற்றும் நகராட்சிகள்
 thumb|right|300px| தேஹ்ரதும் மாவட்ட நகராட்சிகள் மற்றும் கிராம வளர்ச்சிக் குழுக்களைக் காட்டும் வரைபடம்
தேஹ்ரதும் மாவட்டம், ஒன்பது உட்கோட்டங்களுடன், 32 உள்ளாட்சி கிராம வளர்ச்சிக் குழுக்களையும், இரண்டு நகராட்சிகளையும் கொண்டுள்ளது.

## இதனையும் காண்க
* கோசி மாநிலம்
*நேபாள மாநிலங்கள்

## மேற்கோள்கள்

## வெளி இணைப்புகள்

*தேஹ்ரதும் இணையதளம்
* ddctehrathum.gov.np தேஹ்ரதும் மாவட்டத்தின் இணையதளம்

பகுப்பு:கோசி மாநிலம்
கிஜ்லியோ தீவு

**கிஜ்லியோ தீவு** (Isola del Giglio) என்பது திர்ரேனியக் கடலில் அமைந்துள்ள தசுக்கன் தீவுக்கூட்டத்தில் அமைந்துள்ள இத்தாலியத் தீவும், கொமியூனும் ஆகும். இது இத்தாலியின் குரெசெட்டோ மாகாணத்தில் அமைந்துள்ளது. தொஸ்கானோ தீவுக்கூட்டத் தேசியப் பூங்காப் பிராந்தியத்தில் அமைந்துள்ள தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். அத்துடன் அத்தீவுக்கூட்டத்தில் எல்பாத் தீவினை அடுத்து இதுவே மிகப்பெரிய இரண்டாவது தீவு இதுவாகும். கிஜ்லியோ போர்ட்டோ, கிஜ்லியோ கஸ்டெலோ, கிஜ்லியோ கம்பேஸ் ஆகியவை இத்தீவில் அமைந்துள்ள மிக முக்கியமான குடியேற்றங்கள் ஆகும். கி.மு 600 ஆமாண்டிலி இடம்பெற்ற எத்துரூஸ்கன் கப்பல் மூழ்கல் நிகழ்வு இடம்பெற்ற தளத்தில் இத்தீவும் இடம் வகிக்கின்றது.

## மேற்கோள்கள்

பகுப்பு:இத்தாலியத் தீவுகள்
சூம்லா மாவட்டம்

**சூம்லா மாவட்டம்** (Jumla District) (,  நேபாள நாட்டிநேபாளத்தின்  கர்ணாலி மாநிலத்தில்  உள்ள பத்து மாவட்டங்களில் ஒன்றாகும். இம்மாவட்டம் நேபாளத்தின் மத்திய மேற்கு பிராந்தியத்தின் கர்னாலி மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **சூம்லா நகரம்** ஆகும்.

இதன் பரப்பளவு 2,531 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி சூம்லா மாவட்ட மக்கள் தொகை 1,08,921 ஆகும்.

## நிலவியல் மற்றும் தட்ப வெப்பம்

## ஊர்களும் கிராமங்களும்

சூம்லா மாவட்டத்தில் சந்தன்நாத் எனும் ஒரு நகராட்சியும், 27 கிராம வளர்ச்சிக் குழுக்களும் உள்ளது.
## சூம்லா இராச்சியம்
நேபாள மன்னர் பிரிதிவி நாராயணன் ஷாவின் காலத்தில் 1404-இல்,  கோர்க்கா இராச்சியத்துடன் சூம்லா இராச்சியம் இணைந்தது.

## இதனையும் காண்க
* நேபாளத்தின் மாவட்டங்கள்
## மேற்கோள்கள்

*http://www.merodeshnepal.com/history/index.php 
## வெளி இணைப்புகள்
*www.ddcjumla.gov.np சூம்லா மாவட்ட இணையதளம்

 பகுப்பு:நேபாளத்தின் மாவட்டங்கள்
 பகுப்பு:கர்ணாலி பிரதேசம்
போஜ்பூர் மாவட்டம், நேபாளம்

**போஜ்பூர் மாவட்டம்** (Bhojpur District) ()  நேபாள நாட்டின் கிழக்கு பிராந்தியத்தில்,  இமயமலையில் கோசி மாநிலத்தில்  அமைந்த 14 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் *போஜ்பூர்*  நகரத்தில் அமைந்துள்ளது.
 
2011-ஆம் ஆண்டு மக்கள் தொகை கணக்கெடுப்பின் படி, போஜ்பூர் மாவட்டம் 182,459 மக்கள் தொகையும், 1,507 சதுர கிலோ மீட்டர் பரப்பளவும் கொண்டது. 
இம்மாவட்டத்தின் வடக்கு மலைப் பகுதிகளில் ருத்திராட்ச மரங்கள் வளர்கிறது.

## புவியியல்

நேபாளத்தின் எட்டு வகையான தட்ப வெப்ப மண்டலங்களில் போஜ்பூர் மாவட்டம், ஐந்தாவதாக வகைப்படுத்தப்பட்டுள்ளது. 

3% மாவட்டப் பரப்பளவு 300 மீட்டர்  உயரத்திலும், 31% பகுதிகள் 300 முதல் 1000 மீட்டர் உயரத்திலும், 50% பகுதிகள்  1000 முதல் 2000 மீட்டர் உயரத்திலும், 15% பகுதிகள் 2000 முதல் 3000 மீட்டர் உயரத்திலும் அமைந்துள்ளது.

## மக்கள் தொகையியல்
போஜ்பூர் மாவட்டத்தில் ராய் பழங்குடி மக்கள், நேவார் மக்கள் மற்றும் கிராதர்கள் எனும் வேடுவ இன மக்கள் அதிகம் வாழ்கின்றனர். இம்மாவட்டத்தில் போஜ்புரி மொழி, நேபாள மொழிகள் பேசப்படுகிறது.

## தட்ப வெப்பம்

## இதனையும் காண்க
* கோசி மாநிலம்
* நேபாளத்தின் மாவட்டங்கள்
## மேற்கோள்கள்

## வெளி இணைப்புகள்
* போஜ்பூர் மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
பியனொசா

**பியனொசா** (Pianosa) என்பது திர்ரேனியக் கடலில் அமைந்துள்ள தசுக்கன் தீவுக்கூட்டத்தில் அமைந்துள்ள இத்தாலியத் தீவு ஆகும். இது இத்தாலியின் லிவோர்னோ மாகாணத்தில் அமைந்துள்ளது. தொஸ்கானோ தீவுக்கூட்டத் தேசியப் பூங்காப் பிராந்தியத்தில் அமைந்துள்ள தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். இது அத்தீவுக்கூட்டத்தில் உள்ள மிகப்பெரிய ஐந்தாவது தீவாகும். இதன் மொத்த நிலப் பரப்பளவு 10.25 சதுர கிலோமீற்றர்கள் ஆகும். அத்துடன் இத்தீவின் கரையோரச் சுற்றளவு 26 கிலோமீற்றர்கள் ஆகும். மெசொலிதிக் கலாசார மக்கள் இத்தீவில் வாழ்ந்து வந்தனர் எனவும் அவர்களின் மீன்பிடி உபகரணங்கள் கண்டுபிடிக்கப்பட்டுள்ளன எனவும் ஆய்வாளர்கள் கூறுகின்றனர். இங்குள்ள வெளிச்சவீட்டில் இருந்து வெளியேறும் இரு வெள்ளொளிகள் 18 கடல் மைல் தூரத்தில் தெரியக்கூடியவை ஆகும்.

## மேற்கோள்கள்

பகுப்பு:இத்தாலியத் தீவுகள்
கியனுத்ரி

280px|thumb|கியனுத்ரித் தீவு **கியனுத்ரி** (Giannutri) என்பது அமைந்துள்ள தசுக்கன் தீவுக்கூட்டத்தில், தசுக்கனி எனும் இத்தாலியப் பிராந்தியத்தின் கரையில் அமைந்துள்ள தீவு ஆகும். தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். அத்துடன் இத்தீவே அவற்றுள் மிகச்சிறியது ஆகும். இதன் மொத்த நிலப்பரப்பளவு 2.6 சதுர கிலோமீற்றர்கள் ஆகும். இத்தீவின் அதிகூடிய உயரம் 88 மீற்றர்கள் ஆகும். இங்கு 2011 ஆம் ஆண்டின் சனத்தொகைக் கணக்கெடுப்பிற்கு அமைய 27 பேர் வாழ்ந்து வருகின்றனர். இங்கு பன்னங்கள், ஒர்க்கிட்டுகள் வளர்வதற்கு ஏற்ற காலநிலை நிலவுகின்றது.  அத்துடன் இத்தீவின் கரைக்கடற் பிரதேசங்களில் கறுப்பு முருகைக்கற்கள், சிவப்ப்பு முருகைகற்கள் காணப்படுகின்றன. இத்தீவுல் அவுடோனியனின் நீள் சிறகுக்கடற் பறவை அதிகமாகக் காணப்படுகின்றது.
## மேற்கோள்கள்

பகுப்பு:இத்தாலியத் தீவுகள்
கோர்க்கா மாவட்டம்

**கோர்க்கா மாவட்டம்** (Gorkha District)  (), நேபாளத்தின் எழுபத்தி ஐந்து மாவட்டங்களில் ஒன்றாகும்.
இம்மாவட்டம் நேபாளத்தின் கண்டகி மாநிலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **பிரிதிவி நாராயணன்** நகரம் ஆகும்.
 
கோர்க்கா மாவட்டம் 3,610 சதுர கிலோ மீட்டர் பரப்பளவும், 272069 மக்கள் தொகையும் கொண்டது. இம்மாவட்டத்தில் புகழ் பெற்ற  மனகாமனா கோயில் அமைந்துள்ளது. இம்மாவட்டத்தில் வாழும் குருங், நேவாரிகள், மகர்கள் மற்றும் செட்டிரி மக்கள் நேபாளி மொழி, நேவாரி மொழி, காலே மொழி மற்றும் மகர் மொழிகள் பேசுகின்றனர்.

இம்மாவட்டத்தில் கோரக்க சித்தரின் கோயில், கோரமான காளி கோயிலும் அமையப் பெற்றுள்ளது. 
இம்மாவட்டத்தில் செப்பி, தரௌதி, மர்ச்சியாந்தி மற்றும் புத்தி கண்டகி என நான்கு  ஆறுகள்  பாயும் இப்பகுதியில் கோர்க்கா நாடு அமைந்திருந்தது.

## பெயர்க் காரணம்
கோர்க்கா எனும் இம்மாவட்டத்திற்கு பெயர் அமைய இரண்டு தொன்மக் கதைகள் கூறப்படுகிறது. 

* நேபாள மொழியில் கார்க்கா என்பதற்கு மேய்ச்சல் நிலம் என்று பொருள். பின்னர் இப்பெயர் மருவி கோர்க்கா எனப் பெயராயிற்று.
* கோரக்க சித்தர் இப்பகுதியில் வாழ்ந்த காரணத்தினால் இப்பகுதியை கோர்கா எனப் பெயராயிற்று.
* இம்மாவட்டத்தில் கூர்க்கா மக்கள் அதிகம் வாழ்வதால் இதற்கு கோர்க்கா மாவட்டம் எனப்பெயராயிற்று.
* இம்மாவட்டப் பகுதிகளை கோர்க்கா இராச்சியத்தவர்கள் ஆண்டதால் கோர்க்கா எனப்பெயராயிற்று.

## புவியியல் மற்றும் தட்ப வெப்பம்

## போக்குவரத்து வசதிகள்
கோர்க்கா நகரத்திலிருந்து காட்மாண்டு (ஆறு மணி நேரம்) மற்றும் பொக்காரா (மூன்று மணி நேரம்) நகரங்களுக்குச் செல்ல அன்றாடம் பேருந்து சேவைகள் உள்ளது.

## நகராட்சிகளும், கிராம வளர்ச்சி குழுக்களும்

கோர்க்கா மாவட்டத்தில் ஒரு நகராட்சியும், 78 கிராம வளர்ச்சிக் குழுக்களும் உள்ளது.

## மலைகள்
* மானசலு  (8,516 மீட்டர்)
* இமால் சூலி (7,895 மீட்டர்)
* சிரிங்கி இமால் (7,177 மீட்டர்)
* புத்த இமால் (6,674 மீட்டர் )
* கணேஷ் இமால்  ( 7,422 மீட்டர்)
* நாக்தி சூலி  (7,871 மீட்டர்)

## இதனையும் காண்க
* நேபாளத்தின் மாவட்டங்கள்
* நேபாள மாநிலங்கள்

## மேற்கோள்கள்

## வெளி இணைப்புகள்

 
பகுப்பு:கண்டகி பிரதேசம்
குய்மராஸ்

**குய்மராஸ்** (Guimaras) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ஜோர்தான் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *சாமுவேல் டி. குமாரின்* (Samuel T. Gumarin) ஆவார். இதன் மொத்த நிலப்பரப்பளவு 604.57 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குய்மராஸ் மாகாணத்தின் சனத்தொகை 174,613 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 77ஆம் மாகாணமாகவும் சனத்தொகையின் அடிப்படையில் 74ஆம் மாகாணமாகவும் காணப்படுகின்றது.  இம்மாகாணத்தில் 98 கிராமங்களும், 5 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.

## மேற்கோள்கள்

## வெளி இணைப்புகள்
அதிகாரபூர்வ இணையத்தளம்

பகுப்பு:பிலிப்பீன்சின் மாகாணங்கள்
கபிஸ்

**கபிஸ்** (Capiz) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் ரொக்சாஸ் ஆகும். இது 1901 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *அந்தோனியோ டெல்ரொசாரியோ* (Antonio del Rosario ) ஆவார். இதன் மொத்த நிலப்பரப்பளவு 2,594.64 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கபிஸ் மாகாணத்தின் சனத்தொகை 761,384 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 52ஆம் மாகாணமாகவும் சனத்தொகையின் அடிப்படையில் 38ஆம் மாகாணமாகவும் காணப்படுகின்றது.  இம்மாகாணத்தில் 473 கிராமங்களும், 16 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இம்மாகாணத்தின் கடற்கரையின் நீளம் 80 கி.மீ ஆகும். இங்கு பல மீன்குளங்கள் உள்ளன. இதனால் இம்மாகாணம் "பிலிப்பீன்சின் மீன்குளத் தலைநகரம்" எனப் பொதுவாக சிறப்பித்துக் கூறப்படுகின்றது.

## மேற்கோள்கள்

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
அன்ரிக்

**அன்ரிக்** (Antique) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் சன் ஜோஸ் டி பயூனவிஸ்டா ஆகும். இது 1780 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரொடோரா கடியாவோ* (Rhodora Cadiao) ஆவார். இதன் மொத்த நிலப்பரப்பளவு 2,729.17 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அன்ரிக் மாகாணத்தின் சனத்தொகை 582,012 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 49ஆம் மாகாணமாகவும் சனத்தொகையின் அடிப்படையில் 52ஆம் மாகாணமாகவும் காணப்படுகின்றது.  இம்மாகாணத்தில் 590 கிராமங்களும், 18 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. விவசாயம், காடுகள், விமானநிலையங்கள், நிர்மாணங்கள், வர்த்தகம், வங்கிகள், கைத்தொழில் மற்றும் விலங்கு வளர்ப்பு ஆகியவை இம்மாகாணத்தின் பொருளாதாரத்தில் பங்களிப்பு வழங்குகின்றன.

## மேற்கோள்கள்

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
உதயபூர் மாவட்டம்

**உதயபூர் மாவட்டம்** (Udayapur District) (, நேபாளத்தின் தூரக்கிழக்கில் உள்ள  கோசி மாநிலத்தின்  14 மாவட்டங்களில் ஒன்றாகும்.இம்மாவட்டம்  நேபாளத்தின் கிழக்கு பிராந்தியத்தில், *சாகர்மாதா*  மண்டலத்தில் அமைந்துள்ளது. இம்மாவட்ட நிர்வாகத் தலைமையிடம் *திரியுகம்* எனும் நகரம் ஆகும்.

உதயபூர் மாவட்டம் 2,063 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி இம்மாவட்டத்தின் மக்கள் தொகை 3,17,532 ஆக உள்ளது.

## புவியியல் மற்றும் தட்ப வெப்பம்

## நகராட்சிகள் - கிராம வளர்ச்சி சபைகள்
 

உதயபூர் மாவட்டத்தில் திரியுகம் நகராட்சி, மற்றும் பெல்தர் என இரண்டு நகராட்சிகளும் மற்றும் 42 கிராம வளர்ச்சிக் குழக்களும் உள்ளது.

## இதனையும் காண்க
* கோசி மாநிலம்
* நேபாளத்தின் மாவட்டங்கள்
## மேற்கோள்கள்

## வெளி இணைப்புகள்
* Udayapur.Info: உதய்பூர் மாவட்ட இணையதளம் 

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
மொன்டேகிறிஸ்டோ

**மொன்டேகிறிஸ்டோ** (Montecristo) என்பது திர்ரேனியக் கடலில் அமைந்துள்ள தசுக்கன் தீவுக்கூட்டத்தில் அமைந்துள்ள இத்தாலியத் தீவு ஆகும். இது இத்தாலியின் லிவோர்னோ மாகாணத்தில் அமைந்துள்ளது. தொஸ்கானோ தீவுக்கூட்டத் தேசியப் பூங்காப் பிராந்தியத்தில் அமைந்துள்ள தசுக்கன் தீவுக்கூட்டத்தில் அமைந்துள்ள முக்கிய ஏழு தீவுகளில் இதுவும் ஒன்றாகும். இது அத்தீவுக்கூட்டத்தில் உள்ள மிகப்பெரிய நான்காவது தீவாகும். இதன் மொத்த நிலப் பரப்பளவு 10.39 சதுர கிலோமீற்றர்கள் ஆகும். இங்கு வாழ்ந்து வந்த மக்கள் இங்கு பெரியதோர் பொக்கிசம் ஒன்று உண்டெனெக் கருதியே வாந்ததாக வரலாற்று நூல்கள் குறிப்பிடுகின்றன.  அத்துடன் இத்தீவில் புலம்பெயர் பறவைகள், உள்ளூர்ப் பொஅறவைகள் என ஆயிரக் கணக்கான பறவைகள் காணப்படுகின்றன. 

## மேற்கோள்கள்

பகுப்பு:இத்தாலியத் தீவுகள்
போகொல்

**போகொல்** (Bohol) என்பது பிலிப்பீன்சின் விசயாசின், மத்திய விசயாசுப் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் தக்பிலாரன் ஆகும். இம்மாகாணம் 1854 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *எட்கர் சட்டோ* (Edgar Chatto) ஆவார். இதன் மொத்த நிலப்பரப்பளவு 4,820.95 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக போகொல் மாகாணத்தின் சனத்தொகை 1,313,560 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 43ஆம் மாகாணமாகவும் சனத்தொகையின் அடிப்படையில் 25ஆம் மாகாணமாகவும் காணப்படுகின்றது.  இம்மாகாணத்தில் 47 கிராமங்களும், 1 மாநகராட்சியும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் 15 ஒக்டோபர் 2013 அன்று ஏற்பட்ட 7.2 ரிச்டர் அளவிலான பாரிய நிலநடுக்கத்தினால் 156 மக்கள் இறந்ததுடன், 374 பேர் காயம் அடைந்தனர். மேலும் அந்நிலநடுக்கத்தினால் இம்மாகாணத்திலுள்ள பல தேவாலயங்கள் சேதம் அடைந்தன. 

## மேற்கோள்கள்
 

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
அக்லான்

**அக்லான்** (Aklan) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கலிபோ ஆகும். இது 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *புளரென்சியோ மிராபுளோரெஸ்* (Florencio Miraflores) ஆவார். இதன் மொத்த நிலப்பரப்பளவு 1,821.42 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அக்லான் மாகாணத்தின் சனத்தொகை 574,823 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 64ஆம் மாகாணமாகவும் சனத்தொகையின் அடிப்படையில் 53ஆம் மாகாணமாகவும் காணப்படுகின்றது.  இம்மாகாணத்தில் 327 கிராமங்களும், 17 மாநகராட்சிகளும் உள்ளன. அத்துடன் இம்மாகாணத்தில் தகலாகு ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் வருடாந்த வருமானம் 450 மில்ல்லியன் பிலிப்பீனியப் பணத்திற்கும் அதிகமாக உள்ளது. அதனால் இம்மாகாணத்தைப் பிலிப்பீன் அரசு முதற்தர மாகாணமாக வகைப்படுத்தியுள்ளது. இம்மாகாணத்தின் பொருளாதாரத்தின் முக்க்கிய அம்சமாக விவசாயம் உள்ளது.

## மேற்கோள்கள்

பகுப்பு:பிலிப்பீன்சின் மாகாணங்கள்
பிலிரான்

**பிலிரான்** (Biliran) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் நவல் ஆகும். இம்மாகாணம் 1992 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *கெரார்டோ எஸ்பினோ ஜேஆர்.* (Gerardo Espina, Jr) ஆவார். இதன் மொத்த நிலப்பரப்பளவு 536.01 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பிலிரான் மாகாணத்தின் சனத்தொகை 171,612 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 78ஆம் மாகாணமாகவும் சனத்தொகையின் அடிப்படையில் 75ஆம் மாகாணமாகவும் காணப்படுகின்றது.  இம்மாகாணத்தில் 132 கிராமங்களும், 8 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. 

## மேற்கோள்கள்
 

பகுப்பு:பிலிப்பீன்சின் மாகாணங்கள்
கிழக்கு சமர், பிலிப்பீன்சு

**கிழக்கு சமர்** (Eastern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பொரொங்கன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *கொன்ராடோ பி. நிகார்ட்ஜே, ஆர்.* (Conrado B. Nicart, Jr. ) ஆவார். இதன் மொத்த நிலப்பரப்பளவு 4,660.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கிழக்கு சமர் மாகாணத்தின் சனத்தொகை 	467,160 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 24ஆம் மாகாணமாகவும் சனத்தொகையின் அடிப்படையில் 58ஆம் மாகாணமாகவும் காணப்படுகின்றது.  இம்மாகாணத்தில் 132 கிராமங்களும், 22 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. மார்ச் 12, 1521 அன்று மகலன் வந்து இறங்கிய பிலிப்பீன்சின் முதலாவது இடம் இது என வரலாற்று ஆய்வாளர்கள் குறிப்பிடுகின்றனர்.

## மேற்கோள்கள்

பகுப்பு:பிலிப்பீன்சின் மாகாணங்கள்
இலொய்லோ

**இலொய்லோ** (Iloilo) என்பது பிலிப்பீன்சின் விசயாசின், மேற்கு விசயாசுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் இலொய்லோ நகரம் ஆகும். இம்மாகாணம் 1566 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ஆர்தர் டிபென்சர் எச்ர்.* (Arthur Defensor, Sr.) ஆவார். இதன் மொத்த நிலப்பரப்பளவு 5,000.83 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக இலொய்லோ மாகாணத்தின் சனத்தொகை 1,936,423 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 19ஆம் மாகாணமாகவும் சனத்தொகையின் அடிப்படையில் 11ஆம் மாகாணமாகவும் காணப்படுகின்றது.  இம்மாகாணத்தில் 1,721 கிராமங்களும், 42 மாநகராட்சிகளும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் வாழும் மக்கள் பொதுவாக ஹிலிகய்னொன் மக்கள் என அறியப்படுகின்றனர். அத்துடன் இம்மாகாணத் தேவாலயங்களில் எசுப்பானியக் கட்டிடக்கலையைக் காணக்கூடியதாக உள்ளது.

## காலநிலை

## மேற்கோள்கள்

## வெளி இணைப்புகள்
அதிகாரபூர்வ இணையத்தளம் 

பகுப்பு:பிலிப்பீன்சின் மாகாணங்கள்
1,2-டையாக்சின்

**1,2-டையாக்சின்** *(1,2-Dioxin)* என்பது C4H4O2 என்ற மூலக்கூற்று வாய்ப்பாடு கொண்ட ஒரு பல்லின வளையக் கரிமச் சேர்மமாகும். எதிர் அரோமாட்டிக் சேர்மமான இச்சேர்மம் 1,4-டையாக்சின் அல்லது பாரா டையாக்சினுடைய மாற்றியன் வடிவமாகக் கருதப்படுகிறது. 

ஒரு பெராக்சைடின் பண்புகளைப் பெற்றுள்ள காரணத்தால் 1,2-டையாக்சின் நிலைப்புத் தன்மையற்றும், தனித்துப் பிரிக்க இயலாத நிலையிலும் உள்ளது. 1,4-டைபீனைல்-2,3-பென்சோடையாக்சின் போன்ற இச்சேர்மத்தின் பதிலீட்டு வழிப்பொருட்களும் கூட நிலைப்புத்தன்மையின்றி நிலைமாறக்கூடியவையாகவே உள்ளன. 3,6-பிசு(பா-தொலைல்)-1,2-டையாக்சின் என்ற சேர்மம் நிலைப்புத்தன்மை கொண்ட ஒரு வழிப்பொருள் என தவறுதலாக 1990 ஆம் ஆண்டில் கணக்கில் கொள்ளப்பட்டது. இச்சேர்மத்தின் தொடக்கச் சேர்மம் 1,2-டையாக்சினின் வழிப்பொருள் அல்லவென்றும், அது  வெப்பவியக்கவியல் நிலைப்புத்தன்மை கொண்ட டையோன் என்று  பின்னர் சுட்டிக்காட்டப்பட்டது.  

File:Dioxin isomers.svg|1,2-டையாக்சின்(இடது) மற்றும் 1,4-டையாக்சின்(வலது) மாற்றியன்கள்
File:1,4-diphenyl-2,3-benzodioxin.svg|மாறுமியல்புடைய 1,4-டைபீனைல்- 2,3-பென்சோடையாக்சினின் அமைப்பு
File:Revised structure 1,2-Dioxin.svg|டையாக்சின்(**1**) மற்றும் டையோன் வடிவம் (**2**)


## மேற்கோள்கள்

பகுப்பு:கருத்தியலான வேதிச் சேர்மங்கள்
பகுப்பு:டையாக்சின்கள்
வின்செஞ்சோ கலிலீ

:*இக்கட்டுரை கலிலியோ கலிலீயின் த்தையாரைப் பற்றியதாகும். கலிலியோவின் மகனைப் பற்றி அறிய, காண்க [[வின்செஞ்சோ காம்பா]].


*'வின்செஞ்சோ கலிலீ (Vincenzo Galilei)*' (1520 - 2 ஜூலை 1591) ஓர் இத்தாலிய யாழ் வல்லுனரும் பாடலாசிரியரும் இசைக் கோட்பாட்டாளரும் ஆவார். இவர் புகழ்மிகு அறிவியலாளரான கலிலியோ கலிலீயின் தந்தையார் ஆவார் of the lute virtuoso and composer [[Michelagnolo Galilei]]. இவர் பிந்தைய மறுமலர்ச்சிக் கால இசை வாழ்க்கையில் முதன்மையான ஆளுமையாவார். இவர் இசையில் பெரும்புரட்சி செய்தவர். பரோக் இசையூழியை தொடங்கி வைத்தவர்.

வின்செஞ்சோ உரப்பு, நாண் இழுப்பு உறவில் நேரிலா சமன்பாட்டை இசை வரலாற்ரிலேயே முதன்முதலாக விவரித்து விளக்கியவர் ஆவார். இது பித்தகோரிய மரபின் விரிவாக்கம் ஆகும். மேலும் அம்மரபைக் கடந்து முன்னேறியதுமாகும். இவர் தன் மகனைத் தனி நுண்ணிலைக் கணிதமுரையில் இருந்துச் செய்முறைத் தடத்தை நோக்கிச் செல்லவும் அதன் முடிவுகளைக் கணிதவியல் விவரிப்பால் விளக்கவும் வழிப்படுத்தியவராக பல அறிஞர்கள் கருதுகின்றனர். இது குறிப்பாக இயற்பியலிலும் பொதுவாக இயற்கை அறிவியலிலும் ஏற்பட்ட புதிய திருப்பம் ஆகும்.

==வாழ்க்கை==
இவர் தசுக்கனியில் உள்ள சாந்தா மரியா அமாந்தேயில் 1520 இல் பிறந்தார்.  இவர் இளமை முதலே யாழ் ஆராய்ச்சியில் ஈடுபட்டுள்ளார்.  1562ஆம் ஆண்டுக்கு முன் இவர் பிசா நகருக்கு இடம்பெயர்ந்துள்ளார். அங்கு ஒரு கனவான் (பிரபுக்) குடும்பத்தில் திருமணம் செய்துள்ளார்.  1564 இல் எழுவரில் அல்லது அறுவரில் ஒருவராக கலிலியோ பிறந்துள்ளார் ; இவரது அடுத்த மகனாக 1575 இல் மைக்கிளனோலோ கலிலீ பிறந்துள்ளார்.இவரும் சிறந்த யாழிசை வல்லுனரும் பாடலாசிரியரும் ஆவார்.

==குறிப்புகள்==


==மேற்கோள்கள்==

*Claude Palisca: "Vincenzo Galilei", Grove Music Online, ed. L. Macy (Accessed March 7, 2007), [http://www.grovemusic.com (subscription access)]
*Article *Vincenzo Galilei*, in *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.   [Retrieved  2004-05-27]
*[*see also*: [http://galileo.rice.edu/lib/student_work/florence96/vincenzo.html  galileo.rice.edu] Retrieved 2011-12-01]
*[[Gustave Reese]], *Music in the Renaissance*.  New York, W.W. Norton & Co., 1954.  
**The Concise Edition of Baker's Biographical Dictionary of Musicians*, 8th ed.  Revised by Nicolas Slonimsky.  New York, Schirmer Books, 1993.   [Retrieved  2004-05-27]

==வெளி இணைப்புகள்==

*
*
*[http://www.mutopiaproject.org/cgibin/make-table.cgi?Composer=GalileiV Free scores] at the [[Mutopia Project]]
;Books by Vincenzo Galilei
*[http://books.google.com/books?id=XdwPquJVBm4C *Dialogo di Vincentio Galilei ... della musica antica, et della moderna*] (published by Giorgio Marescotti, 1581)
*[http://www.scribd.com/doc/44080020/Fronimo-Dialogo-di-Vincentio-Galilei *Fronimo Dialogo'']

பகுப்பு:1520 பிறப்புகள்
பகுப்பு:1591 இறப்புகள்
பகுப்பு:இத்தாலிய யாழிசையாளர்கள்
பகுப்பு:இத்தாலியச் செவ்வியல் பாடலாசிரியர்கள்
சுன்சரி மாவட்டம்

**சுன்சரி மாவட்டம்** (Sunsari District) ( ),  நேபாளத்தின் கோசி மாநிலத்தில் அமைந்த பதினான்கு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் *[[இதாரி]]*  ஆகும். இதன் மற்றொரு நகரம் தரண் ஆகும். இது  தெற்கு நேபாளததின் தெராய் சமவெளியில் அமைந்துள்ளது.

இம்மாவட்டம் 1,257 சதுர கிலோ மீட்டர் பரப்பளவும், 7,63,487 மக்கள் தொகையும் கொண்டது. இம்மாவட்டத்தில் முக்கிய பௌத்த மற்றும் இந்துக் கோயில்கள் உள்ளது.

இம்மாவட்டத்தின் தெற்கு பகுதி, இந்தியாவை எல்லையாகக் கொண்டுள்ளது.

## புவியியல் மற்றும் தட்ப வெப்பம்

## கிராம வளர்ச்சிக் குழுக்களும், நகராட்சிகளும்

இம்மாவட்டம் ஏழு நகராட்சிகளையும், 38 கிராம வளர்ச்சிக் குழுக்களையும் கொண்டுள்ளது.

## இதனையும் காண்க
* கோசி மாநிலம்
* நேபாளத்தின் மாவட்டங்கள்
## மேற்கோள்கள்

## வெளி இணைப்புகள்
* சுன்சரி மாவட்ட இணையதளம்

பகுப்பு:நேபாளத்தின் மாவட்டங்கள்
பகுப்பு:கோசி மாநிலம்
தேசிய உழவர் நாள்

**தேசிய உழவர் நாள்**  (Indian Farmer's Day) உழவர்களின் நலனுக்காகவும், உணவு பாதுகாப்பை வலியுறுத்தியும் ஒவ்வொரு ஆண்டும் திசம்பர் 23-ம் தேதி இந்தியாவில் கொண்டாடப்பட்டு வருகிறது...

## பின்னணி
இந்தியாவின் முன்னாள் பிரதமர் சரண் சிங் அவர்களின் பிறந்த நாளே தேசிய உழவர் நாளாக கொண்டாடப்பட்டு வருகிறது. 

### காரணம்
பல்வேறு நெருக்கடியான அரசியல் சூழல்களுக்கிடையே ஜூலை 1979-ம் ஆண்டு, இந்தியாவின் 5-வது பிரதமராக பதவியேற்றார் சவுத்ரி சரண் சிங். பின்னர் 1980-ம் ஆண்டு ஜனவரி 14-ம் தேதி வரை 7 மாதங்கள் ஆட்சியில் இருந்த சரண் சிங் ஜமீன்தாரி ஒழிப்புமுறை சட்டத்தை கொண்டு வந்தார். அதேசமயம் நிலச் சுவான்தார்கள், வட்டிக்கு பணம் வழங்குவோர் மீது கடும் எதிர்ப்புகளையும், கண்டனங்களையும், விமர்சனங்களையும் முன்வைத்தவர் சரண்சிங்.

அவருடைய ஆட்சியின்போதே உழவர்களின் விளைபொருள் விற்பனைக்காக 'வேளாண் விளைபொருள் சந்தை மசோதா'வையும் அறிமுகப்படுத்தினார். இதைப் போன்றே அவர் ஆட்சியின் போது உழவர்களின் நலன்களுக்காக சில முக்கிய திட்டங்களை கொண்டுவந்தார்.

## விடுமுறை
உத்தரப் பிரதேச மாநிலத்தில் மட்டும் தேசிய உழவர் நாளன்று அரசு விடுமுறை அறிவிக்கப்பட்டுள்ளது.

## மேற்கோள்கள்

பகுப்பு:இந்திய தேசிய தினங்கள்
பகுப்பு:இந்தியாவில் வேளாண்மை
குமோன் மஸ்தீஃப்

**குமாவுன் மஸ்தீஃப் (** **Kumaon Mastiff** (குமவுனி:  सिप्रो कुकुर), இது **இந்திய மஸ்தீஃப்** மற்றும் **புல்லி** என்ற வேறு பெயர்களால் அழைக்கப்படுகிறது.  இது ஒரு அரிய காவல் நாய் இனமாகும். இது இந்தியாவின் உத்ரகண்ட் மாநிலத்தில் காணப்படுகிறது. இது முதன்மையான காவல் நாயாக மற்றும் கால்நடை பாதுகால் நாயாக குமாவுன் மலைப் பகுதிகளில் வளர்க்கப்பட்டு வந்தது. இது தற்போது அவை தோற்றிய பகுதியிலே கூட அரிதாகிவிட்டது.

## பிறப்பிடம்
இந்த நாய்கள் குமாவுன் வட்டாதர்தின் மலைப்பகுதிகளில் தோன்றியது.

## தோற்றம்
குமாவுன் மஸ்தீஃப் நாய்கள் மிக ஒல்லியான பெரிய நாய்களாகும். இவை  பெரிய சக்தி வாய்ந்த தலை மற்றும்  வலுவான கழுத்து கொண்டவை. இந்த நாய்களின் சராசரி உயரம் 28 அங்குலம் ஆகும்.

இவற்றின் தோற்றம் ஓல்ட் கிரேட் டேன்ஸ் நாயை ஒத்ததாக இருக்கும்.

## குணம்
இவை ஆக்கிரமிப்பு குணமுள்ள நாய்கள் மற்றும் பயிற்சி தேவைப்படக்கூடியவை. இந்த நாய்கள் பெரும் பாதுகாவல் திறன் கொண்டவை அந்நியர்கள் ஊடுருவாமல் பாதுகாக்கும் உள்ளுணர்வு கொண்டவை. 

## அருகிவரும் இனம்
இந்த இன நாய்கள் ஏறக்குறைய  150-200 வரையிலானவை மட்டுமே இந்தியாவின்   உத்ரகண்ட் மாநிலத்தின் குமாவுன் மலைப்பகுதிகளில் காணப்படுகின்றன.

இந்த நாய்கள் கனிசமான அளவு ஐரோபாவில் இருக்கலாம் என கருதப்படுகிறது, குறிப்பாக இத்தாலி மற்றும் பின்லாந்துd ஆகிய பகுதிகளில் 19 ஆம் நூற்றாண்டின் பிற்பகுதியில் இந்த இனத்தை விரும்பியவர்களால் அறிமுகப்படுத்தப்பட்டது.

## மேற்கோள்கள்

பகுப்பு:இந்தியாவில் தோன்றிய நாய் இனங்கள்
குல்மி மாவட்டம்

**குல்மி மாவட்டம்** (Gulmi District)  (), நேபாளத்தின் லும்பினி மாநிலத்தில் அமைந்த மாவட்டங்களில் ஒன்றாகும். இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் *தாம்காஸ்*  நகரம் ஆகும்.

குல்மி மாவட்டம் 1,149 சதுர கிலோ மீட்டர் பரப்பளவு கொண்டது.  2011-ஆம் ஆண்டின் மக்கள் தொகை கணக்கெடுப்பின் படி, குல்மி மாவட்டத்தின் மொத்த மக்கள் தொகை 2,80,160 ஆகும். நேபாள மொழி இம்மாவட்ட மக்களால் அதிகம் பேசப்படுகிறது. 

## அறிமுகம்
குல்மி மாவட்டம் காபி தோட்டங்களுக்கு பெயர் பெற்றது. ரித்தி வணிக வளாகத்தில் பல கோயில்கள் உள்ளது.

குல்மி மாவட்டத்தில் எழுபத்தி ஐந்து கிராம வளர்ச்சி மன்றங்களும், தாம்காஸ் என்ற ஒரு நகராட்சியும் உள்ளது.
இயற்கை வளங்களுங்களுடன் கூடிய சுற்றுலாவுக்கு புகழ் பெற்றது.

## தகவல் தொடர்பு
இம்மாவட்டத்தில் 76 அஞ்சல் நிலையங்களும், ஒரு மாவட்ட அஞ்சல் நிலையமும், பதினான்கு காவல் நிலையங்களும் உள்ளது.

## புவியியல் மற்றும் தட்ப வெப்பம்

## இதனையும் காண்க
* நேபாளத்தின் மாவட்டங்கள்
## மேற்கோள்கள்

லும்பினி மாநிலம்  
பகுப்பு:நேபாளத்தின் மாவட்டங்கள்
டேவிசு-பெய்ரூட் வினை

**டேவிசு-பெய்ரூட் வினை** *(Davis–Beirut reaction)* வேதியியலில் ஒரு வளையமாக்கல் வகை வினையாகக் கருதப்படுகிறது. மார்க் குர்த் மற்றும் மாக்லப் அத்தாதின் ஆகியோரால் 2005 ஆம் ஆண்டு இவ்வினை அறிமுகப்படுத்தப்பட்டது . வினையுடன் தொடர்புடைய டேவிசு நகரிலுள்ள கலிபோர்னியா பல்கலைக்கழகம், பெய்ரூட் நகரிலுள்ள அமெரிக்கப் பல்கலைக்கழகம் ஆகிய பல்கலைக் கழகங்களின் பெயர் இவ்வினைக்கு இடப்பட்டுள்ளது .   
ஆர்த்தோ-நைட்ரசோபென்சால்டிகைடு மற்றும் முதனிலை அமீன்களை கார நிபந்தனைகளில்  வினைபுரியச் செய்து *N<sup>2</sup>*- பதிலீடு செய்யப்பட்ட இண்டாசலோன்களை உற்பத்தி செய்வது இவ்வினையின் செயலாகும். பின்னர் இச்செயல்முறை அமில, கார நிபந்தனைகளுடன்   மேலும் விரிவுபடுத்தப்பட்டு, பல்வேறு வகையான 3-பல்லின இண்டசோல்கள் தயாரிக்கப்பட்டன 

## மேற்கோள்கள்
.

பகுப்பு:பெயர் வினைகள்
ஹும்லா மாவட்டம்

**ஹும்லா மாவட்டம்** (Humla District) (, மத்திய மேற்கு நேபாளத்தின் கர்ணாலி மாநிலத்தில் உள்ள 10 மாவட்டங்களில் ஒன்றாகும். இதன் நிர்வாகத் தலைமையிடம் *[[சிமிகோட்]]*  நகரம் ஆகும். இம்மாவட்டம்  சிமிகோட், நம்கா, கர்புநாத், சர்கேகத், சான்கேலி, அதன்சுலி, தஜாகோட் எனும் 7 கிராமிய நகராட்சிக்களைக் கொண்டது. இம்மாவட்டம் நேபாள-திபெத் எல்லைப்புறத்தில் உள்ளது.  இதனருகே திபெத் பகுதியில் கயிலை மலை உள்ளது. 

5,655 சதுர கிலோ மீட்டர் பரப்பளவு கொண்ட ஹும்லா மாவட்டத்தின் மக்கள் தொகை 50,858 ஆகும். ஹும்லா மாவட்டத்தின் வடக்குப் பகுதியில் திபெத்திய பௌத்தர்களும், தெற்குப் பகுதியில் இந்துக்களும் வாழ்கின்றனர்.

## புவியியல் மற்றும் தட்ப வெப்பம்

இமயமலையில் அமைந்த இம்மாவட்டத்தின் வடக்கில் அமைந்த திபெத் தன்னாட்சிப் பகுதியை எல்லையாகக் கொண்டுள்ளது. இம்மாவட்டத் தலைமையிடமான சிமிகோட்டிலிருந்து,  கயிலை மலைக்கு நடைபாதையாக செல்வதற்கு நான்கு முதல் ஐந்து நாட்கள் ஆகும்.

## மருத்துவ நலம்
* மாவட்ட மருத்துவ மனை : 1
* ஆரம்ப சுகாதார மையங்கள் : 0
* மருத்துவ மையங்கள் : 10
*துணை மருத்துவ மையங்கள் : 16
*மருத்துவர்களின் எண்ணிக்கை: 3
* செவிலியர்களின் எண்ணிக்கை: 35

இம்மாவட்ட மக்கள் அலோபதி மருத்து முறையை விட உள்ளூர் மருத்துவ சிகிச்சைகளையே பெரிதும் நாடுகின்றனர்.

## சுற்றுலா
இமயமலையில் அமைந்த இம்மாவட்டம், மலையேற்ற பயிற்சிக்கு உகந்ததாக உள்ளது. சிமிகோட் வானூர்தி நிலையம், வெளி நாட்டு மலை ஏற்ற வீரர்களுக்கு உதவியாக உள்ளது.  
 
## இதனையும் காண்க
* நேபாளத்தின் மாவட்டங்கள்
*நேபாள மாநிலங்கள்

## மேற்கோள்கள்

## வெளி இணைப்புகள்
* மாவட்ட இணையதளம்
*Old video footage of Humla and Jumla from 1972 AD
ஹும்லா

கர்ணாலி பிரதேசம்  
பகுப்பு:நேபாளத்தின் மாவட்டங்கள்